കണ്ണപ്പ (ചലച്ചിത്രം)

മുകേഷ് കുമാർ സിംഗ് സംവിധാനം ചെയ്യുന്ന ഒരു ഇന്ത്യൻ തെലുങ്ക് ഭാഷാ ഫാൻ്റസി ചിത്രമാണ് കണ്ണപ്പ. ഈ ചലച്ചിത്രം ഹിന്ദു ദൈവമായശിവഭക്തനായ കണ്ണപ്പയുടെ ഐതിഹ്യത്തെ അടിസ്ഥാനമാക്കിയുള്ളതാണ്. എവിഎ എൻ്റർടൈൻമെൻ്റ്, 24 ഫ്രെയിംസ് ഫാക്ടറി എന്നീ കമ്പനികൾ മുഖേന മോഹൻ ബാബുവാണ് ഈ ചിത്രം നിർമ്മിച്ചത്. പരുചൂരി ഗോപാല കൃഷ്ണ , ഈശ്വർ റെഡ്ഡി, ജി. നാഗേശ്വര റെഡ്ഡി , തോട്ട പ്രസാദ് എന്നിവർചേർന്ന് വികസിപ്പിച്ച കഥയെ അടിസ്ഥാനമാക്കി തിരക്കഥയെഴുതിയ വിഷ്ണു മഞ്ചുവാണ് ഈ ചിത്രത്തിൻറെ ടൈറ്റിൽ റോളിൽ അഭിനയിക്കുന്നത്. ചിത്രത്തിൽ മോഹൻലാൽ, പ്രഭാസ്, അക്ഷയ് കുമാർ, കാജൽ അഗർവാൾ എന്നിവർ അതിഥി വേഷത്തിൽ എത്തുന്നു.

2023 ഓഗസ്റ്റ് 18-ന് ചിത്രം ഔപചാരികമായി ലോഞ്ച് ചെയ്തു. പ്രധാന ഫോട്ടോഗ്രാഫി 2023 സെപ്റ്റംബർ 25-ന് ന്യൂസിലാൻഡിൽ ആരംഭിച്ചു. ഒറിജിനൽ സ്‌കോറും ഗാനങ്ങളും ഒരുക്കിയിരിക്കുന്നത് സ്റ്റീഫൻ ദേവസിയാണ്. ആദ്യം തെലുങ്കിൽ ചിത്രീകരിച്ച ചിത്രം തമിഴ്, കന്നഡ, മലയാളം, ഹിന്ദി, ഇംഗ്ലീഷ് എന്നീ ഭാഷകളിൽ മൊഴിമാറ്റി റിലീസ് ചെയ്യുമെന്നാണ് പ്രതീക്ഷിക്കുന്നത്. ഔദ്യോഗിക ടീസർ 2024 ജൂൺ 14-ന് എല്ലാ ഭാഷകളിലും പുറത്തിറങ്ങി.

കാസ്റ്റ്
ശിവഭക്തനായ കണ്ണപ്പയായി വിഷ്ണു മഞ്ചു​
മോഹൻ ബാബു
ആർ.ശരത്കുമാർ
ബ്രഹ്മാനന്ദം
മധു
പ്രീതി മുഖുന്ദൻ
ദേവരാജ്
ഐശ്വര്യ ഭാസ്കരൻ
മുകേഷ് ഋഷി
ശിവ ബാലാജി
രാഹുൽ മാധവ്
കൗശൽ മണ്ട
രഘു ബാബു
അർപിത് റാങ്ക
സപ്തഗിരി
സുരേഖ വാണി

കാമിയോ വേഷങ്ങൾ

കിരാതനായി മോഹൻലാൽ
രുദ്രയായി പ്രഭാസ്
ശിവനായി അക്ഷയ് കുമാർ
പാർവതിയായി കാജൽ അഗർവാൾ

സംഗീതം
ഈ ചിത്രത്തിൻ്റെ ഒറിജിനൽ സ്‌കോറും ഗാനങ്ങളും ഒരുക്കിയിരിക്കുന്നത് സ്റ്റീഫൻ ദേവസിയാണ്. സുദ്ദല അശോക് തേജ , രാമജോഗയ്യ ശാസ്ത്രി , ഭാസ്‌കരഭട്ട്‌ല എന്നിവരാണ് ചിത്രത്തിലെ ഗാനരചയിതാക്കൾ.

പ്രകാശനം
2024ൻെറ മൂന്നാം പാദത്തിൽ ലോകമെമ്പാടും തിയറ്ററുകളിൽ ഈ ചലച്ചിത്രം റിലീസ് ചെയ്യാനാണ് ലക്ഷ്യമിടുന്നത്. ഈ ചലച്ചിത്രം തമിഴ്, കന്നഡ, മലയാളം, ഹിന്ദി, ഇംഗ്ലീഷ് 
എന്നീ ഭാഷകളിലേക്ക് മൊഴിമാറ്റം ചെയ്യപ്പെടുമെന്നാണ് പ്രതീക്ഷിക്കുന്നത്.

ബാഹ്യ ലിങ്കുകൾ

അവലംബം